પાકિસ્તાન છાશવારે ભારતની સરહદમાં ઘૂસી ભારતના જવાનોની હત્યા કરી નાંખે છે. થોડા-થોડા દિવસે પાક.પ્રેરિત આતંકવાદીઓ કાશ્મીરમાં પાકિસ્તાનના ઝંડા લહેરાવે છે. ચીન અરૂણાચલથી માંડીને ડોકલામમાં પોતાનો અડ્ડો જમાવવા કોશિશ કરે છે. આ બધા કરતૂતો સામે ભારત સખ્તાઈથી કામ કેમ લેતું નથી એ પ્રશ્ન દરેકના મનમાં ઘોળાય છે. સરદાર સાહેબ શરૂઆતથી જ ચીન પર ભરોસો રાખતા નહોતા. તેમણે ભારત સરકારને ચીનથી સાવધ રહેવા ચેતવી હતી, પરંતુ એ વખતના વડાપ્રધાન જવાહરલાલ નહેરુંએ ચીન પર વધુ પડતો ભરોસો રાખ્યો અને ૧૯૬૨માં ચીને ભારત પર હુમલો કરી સેંકડો ચોરસ માઈલ ભારતીય વિસ્તાર પર કબજો કરી દીધો.